તાલુકાનાં સુરવા ગામની સીમમાં મનસુખભાઇ સીધ્ધપરાની વાડીમાં શેરડી કટાઇનું કામ ચાલુ હોય શ્રમિકો મજુરી કામ અર્થે આવેલ છે. ગત રાત્રિનાં વાડીમાં બાંધેલ ઝુંપડામાં પરપ્રાંતિય શ્રમિક દંપતી માનસીંગભાઇ અને તેની પત્ની વાસંતીબેન (ઉ.વ.૩૫) નિંદ્રાધીન અવસ્થામાં હતા ત્યારે શેરડીનાં વાડમાંથી એક દીપડાએ ધસી આવી ઝુંપડામાં ઘુસી જઇ વાસંતીબેનનાં ગળાનાં ભાગે પંજો મારી તિક્ષ્ણ દાંતથી મોઢાનો ભાગ ખાઇ જવાનો પ્રયત્ન કરેલ.